01/02/2016 | Administración LocalMunicipal
Brión
Bases da convocatoria de concurso para a selección dun funcionario interino para a praza de arquitecto do Concello de Brión

BASES DA CONVOCATORIA DE CONCURSO PARA A SELECCIÓN DE UN/A ARQUITECTO/A INTERINO PARA A PRAZA DE ARQUITECTO MUNICIPAL DO CONCELLO DE BRIÓN E ELABORACIÓN DE RELACIÓN DE CANDIDATOS PARA NOMEAMENTOS INTERINOS DE ARQUITECTOS.1.ª) Obxecto da convocatoria. É obxecto desta convocatoria a selección, polo procedemento de concurso, dun/a arquitecto/a superior, encadrado na escala de administración especial, subescala técnica, pertencente ao grupo A, subgrupo A-1, cun nivel de complemento de destino 24, a xornada completa, de conformidade co disposto no art.10.1. b) do RDL 5/2015, do 30 de outubro, polo que se aproba o texto refundido da Lei do estatuto básico do empregado público e 23.2. b) da Lei 2/2015, do 29 de abril, de emprego público de Galicia, e consonte ás disposicións contidas nos seguintes textos normativos: – Lei 7/19856, do 2 de abril, reguladora das bases de réxime local. – RDL 781/1986, do 18 de abril, polo que se aproba o texto refundido das disposicións legais vixentes en materia de réxime local. – RDL 5/2015, do 30 de outubro, polo que se aproba o texto refundido da Lei do estatuto básico do empregado público. – Lei 2/2015, do 29 de abril, de emprego público de Galicia. – Orde 1461/2002, do 6 de xuño, do Ministerio de Administracións Públicas, pola que se estabelecen as normas para a selección e nomeamento de persoal funcionario interino.2.ª) Sistema de selección. Concurso.3.ª) Requisitos dos aspirantes. Para ser admitido ás probas cómpre: a) Ser español. b) Ter cumpridos 16 anos e non exceder da idade máxima de xubilación forzosa. c) Estar en posesión do titulo de arquitecto superior ou en condicións de obtelo na data en que remate o prazo para presentaren solicitudes. d) Posuír capacidade funcional para o desempeño das tarefas da praza. e) Non ter sido separado, mediante expediente disciplinario do servizo ao Estado, Comunidades Autónomas ou Entidades Locais, nin atoparse inhabilitado para o exercicio das funcións públicas. Os anteriores requisitos deberanse reunir con referencia ao último día da prazo de presentación de solicitudes e conservarase, cando menos, ata a data de nomeamento.4.ª) Solicitudes. As solicitudes presentaranse no Rexistro Xeral deste Concello no prazo de cinco (5) días hábiles, contados a partir do día seguinte ao da publicación da convocatoria no Boletín Oficial da Provincia. A anuncio será publicado igualmente xunto coas bases na páxina web do Concello de Brión: www.concellodebrion.org e no taboleiro de anuncios municipal. As persoas que desexen tomar parte no proceso de selección deberán facelo constar en solicitude dirixida ao Sr. alcalde deste Concello, na que farán constar que reúnen todos os requisitos sinalados na base terceira, e á que deberán xuntar os documentos acreditativos, orixinais ou copias compulsadas, dos méritos que aleguen. As instancias poderanse remitir tamén na forma determinada no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Xunto coa instancia achegarán: – Fotocopia do DNI. – Xustificante de ter efectuado o pagamento dos dereitos de exame. – Relación dos méritos que aleguen e xustificación documental, orixinal ou fotocopias compulsadas dos mesmos, para a súa valoración. Rematado o prazo de presentación de instancias ditarase resolución pola que se aprobará a lista provisional de admitidos/excluídos que será publicada no taboleiro de edictos deste Concello e na páxina web municipal, concedéndose o prazo de dous días para reclamacións. Ditas reclamacións, se as houbera, resolveranse polo mesmo órgano que aprobou a lista provisional a través de resolución pola que se aprobará a lista definitiva. Esta resolución igualmente publicarase no taboleiro de edictos do Concello e na web municipal.5.ª) Dereitos de inscrición. Dezaoito (18) euros, segundo o establecido na ordenanza fiscal núm.6 reguladora da taxa por expedición de documentos administrativos. O ingreso realizarase na tesourería municipal, ou ben, mediante xustificante do xiro postal ou telegráfico acreditativo do seu pagamento.6.ª) Desenvolvemento do concurso. Os aspirantes achegarán conxuntamente coa instancia para tomar parte no proceso selectivo unha relación dos méritos que aleguen, acompañando os documentos xustificativos dos mesmos, orixinais ou fotocopias compulsadas, xa que non se tomarán en conta nin serán valorados aqueles que non queden debidamente acreditados, dentro do prazo de presentación de solicitudes. No caso de estar redactados en lingua distinta do galego ou castelán deberán vir traducidas oficialmente a calquera destes idiomas para poder ser obxecto de valoración. Os méritos a valorar e a súa puntuación, serán os seguintes: 1. Experiencia profesional: – Por cada mes completo de servizos prestados en postos de traballo de arquitecto superior nas entidades locais: 0,15 puntos ata un máximo de 5 puntos. Estes méritos se acreditarán mediante as correspondentes certificacións das administracións públicas nas que se prestaron servizos.2. Formación: – Pola realización de cursos de formación ou perfecccionamento en materia de urbanismo e/ou edificacións impartidos ou financiados por administracións públicas ou por centros ou organismos dependentes de administracións públicas, universidades ou por colexios profesionais, por cada un deles: – De duración de ata 15 horas: 0,05 puntos. – De duración entre 16 e 24 horas: 0,10 puntos. – De duración entre 25 e 39 horas: 0,25 puntos. – De duración entre 40 e 69 horas: 0,50 puntos. – De duración entre 70 e 99 horas: 0,75 puntos. – De duración entre 100 e 199 horas: 1,00 puntos. – De duración de 200 ou máis horas: 1,50 puntos. Neste apartado non se poderá obter unha puntuación superior a 5 puntos. Os diplomas, certificacións ou documentos que acrediten a realización de cursos deberán expresar a duración en horas e expresar con suficiente claridade o seu contido básico. Se non se indicara as horas de duración a puntuación que se outorgará será a mínima de 0,05 puntos por curso.3. Coñecemento do galego: – Curso de iniciación ou Celga 1: 0,25 puntos. – Curso de perfeccionamento ou Celga 2: 0,50 puntos. – Curso medio de linguaxe administrativa ou Celga 3: 0,75 puntos. – Curso superior de linguaxe administrativa ou Celga 4: 1 punto. A puntuación máxima por coñecemento do galego será 1 punto. Soamente se valorarán os de maior puntuación. Unha vez realizada a valoración de méritos, o seu resultado expoñerase no taboleiro de anuncios municipal e na páxina web do concello: www.concellodebrion.org 7.ª) Cualificación do concurso. A cualificación final do concurso será o resultado da suma das puntuacións obtidas na valoración de méritos. No caso de empate terá prioridade aquel aspirante que houbese tido máis puntos no apartado de experiencia profesional. De persistir o empate será realizada unha entrevista curricular entre os aspirantes empatados para decidir o aspirante aprobado. A mesma entrevista curricular será realizada entre outros aspirantes empatados a puntos para decidir a orde definitiva na lista de candidatos a nomeamentos interinos, se fora necesario.8.ª) Tribunal cualificador. Consonte ao artigo 60 do RDL 5/2015, do 30 de outubro, polo que se aproba o texto refundido da Lei do estatuto básico do empregado público, o tribunal terá a seguinte composición: Presidente: Javier Nieves González, secretario municipal. Suplente: Mónica Neira Mato, arquitecta municipal do Concello de A Estrada. Secretaria (con voz pero sen voto): María Elisa Gómez Ferreiro, funcionaria municipal. Suplente: Luis Isidro Neva Lorite, funcionario municipal. Vogais: – Ignacio Soto González, arquitecto municipal do Concello de Teo. – Margarita Fernández Sobrino, interventora municipal. – José Antonio Bouzas Neo, técnico de administración xeral. Suplentes: – Alberto Álvarez Escudero, técnico de cultura. – Ana María Gómez Peña, interventora do Concello de Mugardos. – Julianna Tamang Yepremyan, tesoureira da corporación. O tribunal non poderá constituírse nin actuar sen a presenza, cando menos, de metade máis un dos seus membros, titulares ou suplentes indistintamente. En todo caso requírese a asistencia do presidente e da secretaria ou os que legalmente os substitúan. Os membros do tribunal absteranse de intervir e comunicaránllelo á autoridade convocante cando concorra algunha das circunstancias previstas no artigo 28.2 da Lei 30/1992, do 26 de novembro. Os aspirantes poderán recusar aos membros do tribunal cando concorran aquelas circunstancias. Aos efectos da percepción de asistencias polos membros concorrentes ás sesións do tribunal este estará clasificado segundo se indica no RD 462/2002, do 24 de maio.9.ª) Relación de aprobados. Rematada a cualificación dos/as aspirantes o tribunal publicará a designación do aprobado. Dado que en ningún caso o número de aspirantes aprobados pode exceder o número de prazas convocadas, a relación definitiva de aprobados se confeccionará co aspirante que obteña a maior puntuación, ou, no seu caso, resulte gañador do desempate conforme ao estipulado na base sétima. O tribunal elevará a citada relación á Alcaldía, a cal lle compete o nomeamento correspondente.10.ª) Lista de reserva. A lista coa totalidade dos presentados e a puntuación acadada quedará para poderen ser utilizada como reserva, tanto como para substituír ao seleccionado por procesos de incapacidade temporal, renuncia, maternidade ou calquera outra circunstancia similar, como para a provisión interina do posto de arquitecto existente como para calquera nomeamento que de un arquitecto superior interino se precise. Esta lista poderá ser utilizada, respectando sempre a orde de puntuación, ata que se confeccione unha nova lista, tendo en todo caso unha duración máxima de tres anos contados a partir da publicación da relación de aprobados deste proceso selectivo. Cando cada un dos aspirantes incluídos na lista fose chamado para ocupar un posto, ao rematar o período de contratación recuperará o seu lugar inicial na mesma, de xeito que pode ser chamado para unha nova contratación.11.ª) Presentación de documentos. No prazo de tres días contados desde o día seguinte á publicación da designación do aspirante aprobado no taboleiro de edictos municipal, este deberá presentar no Rexistro Xeral do Concello os documentos que seguidamente se relacionan: a) Fotocopia do seu DNI, que se deberá presentar co orixinal para compulsar. b) Fotocopia do título de arquitecto superior, que se deberá presentar co seu orixinal para ser debidamente compulsado, ou, no seu defecto, o xustificante de ter abonado os dereitos para a súa expedición. Se estes documentos estiveran expedidos despois da data de remate do prazo de presentación de solicitudes de admisión ás probas selectivas, deberán xustificar debidamente o momento de remate dos estudios correspondentes. c) Declaración xurada de que non foi separado mediante expediente disciplinario do servizo de ningunha Administración Pública, nin acharse inhabilitado para o exercicio das funcións públicas. d) Declaración xurada de non estar incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. e) Certificación oficial acreditativa de posuír a capacidade funcional para o desempeño das tarefas. Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo da compatibilidade co desempeño das tarefas e funcións correspondentes. Os que dentro do prazo sinalado, agás casos de forza maior, non presenten a súa documentación ou non reúnan os requisitos esixidos non poderán ser nomeados, quedando anuladas todas as súas actuacións, sen prexuízo da responsabilidade na que puideran incorrer por falsidade na súa instancia. Neste caso, igual que para o desistimento, será nomeado funcionario interino o seguinte candidato por estrito orde de puntuación, que houbese superado o proceso de selección.12.ª) Nomeamento e toma de posesión. O/A aspirante proposto/a que presente a documentación preceptiva será nomeado funcionario interino polo alcalde, e deberá tomar posesión no prazo de dous días contado desde o día seguinte ao que se lle notifique o citado nomeamento.13.ª) Incidencias. O tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases.14.ª) Impugnación. Os interesados poderán impugnar a presente convocatoria e as súas bases, así como todos os actos administrativos que deriven dela nos casos e na forma establecidos na Lei 30/1992, do 26 de novembro. Brión, 22 de xaneiro de 2016. O alcalde José Luis García García ANEXO I MODELO DE INSTANCIA A persoa que asina abaixo solicita ser admitida no proceso de selección de persoal funcionario interino para o posto de: arquitecto do Concello de Brión, DECLARANDO: 1.º) Que son certos os datos consignados nesta instancia, e que reúno os requisitos sinalados na base 3.ª da convocatoria publicada no BOP de A Coruña do --------------------------. Achégase: – Fotocopia do DNI e xustificante de ter efectuado o pagamento dos dereitos de exame. – Documentación orixinal ou copia compulsada dos méritos que se alegan consistente en: 1) 2) 3) DATOS PERSOAIS _____________________________________________________________________ DNI: PRIMEIRO APELIDO: SEGUNDO APELIDO: NOME: TELÉFONO DE CONTACTO CON PREFIXO/TELÉFONO MÓBIL: DOMICILIO Enderezo: Código postal: 2º) Solicito tomar parte no proceso de selección da praza sinalada. Brión,. de. de 2016. (SINATURA) SR. ALCALDE DO CONCELLO DE BRIÓN